આ અંગે નારાજ સદસ્ય હર્ષદભાઇ પટેલ, જયેશભાઇ પટેલ તથા પૂર્વ તાલુકા કોંગ્રેસ પ્રમુખ રણજીતસિંહ સોલંકીએ બળાપો ઠાલવીને જણાવ્યુ હતું કે, સાબરકાંઠા જિલ્લામાંથી કોંગ્રેસને મુકત કરવાની સોપારી લીધી હોય તેમ સક્રિય સદસ્યોનું રાજકીય એનઉકાન્ટર કરવાનો કારસો રચાઇ રહ્યો હોય તેમ આજની વિવિધ સમિતિઓની જાહેરાત બાદ સ્પષ્ટ જણાય છે. પ્રદેશ નિરીક્ષક તરીકે આવેલા રાજુભાઇ જોષી સમક્ષ રજૂઆત કરવા છતાં પણ પરિણામમાં કોઇ સુધારો થયો નથી ત્યારે જિલ્લા પંચાયતના કોંગ્રેસના સદસ્ય તરીકે ચૂંટાયેલા છીએ ત્યારે જાહેર થયેલી તમામ સમિતિઓમાં યોગ્ય સ્થાન ન મળવાથી સમિતિઓમાંથી રાજીનામુ આપીએ છીએ. અમારી સાથે હજુ વધુ નારાજ સદસ્યો પણ અમારા સંપર્કમાં હોવાનો દાવો કર્યો હતો. અત્રે ઉલ્લેખનીય છે કે હિંમતનગર તાલુકા પંચાયતમાં પણ બળવો થતા ભાજપના ટેકાથી બળવાખોરોએ સત્તાના સૂકાન સંભાળી લીધા છે ત્યારે આગામી દિવસોમાં સાબરકાંઠા જિલ્લા પંચાયતમાં પણ સત્તા પરિવર્તન કરવાના મૂડમાં કોંગ્રેસના જ નારાજ સદસ્યો બહાર આવ્યા છે.